《挽赵秋晓 其三》
宋代·张登辰

羁贯分灯读，论交若弟兄。羡君先得隽，嗟我老无成。

几载同忧患，终年隔死生。梦中犹历历，笑语若生平。

作者简介：张登辰，字规甫，号恕斋，东莞（今属广东）人。光济子，元吉弟。度宗咸淳九年（一二七三）领乡贡。入元不仕。有《恕斋集》，已佚。事见《粤东诗海》卷六、民国《东莞县志》卷五四《张元吉传》。今录诗四首。